
Resolucija Evropskega parlamenta o vzpostavitvi pravnega okvira EU za varstvo hišnih in potepuških živali

(2012/2670(RSP))

Evropski parlament,

–
ob upoštevanju številnih peticij, v katerih državljani EU zahtevajo vzpostavitev pravnega okvira EU za varstvo hišnih in potepuških živali (1613/10, 1274/2011, 1321/2011, 1377/2011, 1412/2011 in druge) 

–
ob upoštevanju Evropske konvencije o varovanju domačih hišnih živali (CETS št. 125),

–
ob upoštevanju člena 202(2) Poslovnika,

A.
ker člen 13 Pogodbe o delovanju Evropske unije določa, da morajo Unija in države članice v celoti upoštevati zahteve po dobrem počutju živali, saj so živali čuteča bitja;

B.
ker zakonodaja EU za varstvo hišnih in potepuških živali ne obstaja, kljub temu da po ocenah živalska populacija EU šteje čez sto milijonov;

C.
ker Evropske konvencije o varovanju domačih hišnih živali še niso podpisale vse države članice;

D.
ker so hišne in potepuške živali v mnogi državah članicah žrtve slabega ravnanja in krutosti in ker podpisniki peticij večinoma omenjajo države članice iz južne in vzhodne Evrope;

1.
poziva Evropsko unijo in države članice, naj ratificirajo Evropsko konvencijo o varovanju domačih hišnih živali in prenesejo njene določbe v nacionalne pravne sisteme;

2.
poziva Komisijo, naj pripravi pravni okvir EU za varstvo hišnih in potepuških živali, ki bo vključeval:

•
pravila za identifikacijo in registracijo živali, 

•
strategije za ravnanje s potepuškimi živalmi, vključno s programi cepljenja in sterilizacije,

•
ukrepe za spodbujanje odgovornega lastništva živali,

•
prepoved obratovanja pesjakov in zavetišč, ki nimajo ustreznega dovoljenja,

•
prepoved ubijanja potepuških živali brez zdravniškega napotila,

•
obveščanje in izobraževalne programe o dobrem počutju živali v šolah,

•
stroge kazni za države članice, ki ne spoštujejo teh pravil;

3.
naroči svojemu predsedniku, naj to resolucijo posreduje Komisiji in Svetu.

